அஜித் குமார்

அஜித் குமார், (Ajith Kumar, பிறப்பு மே 1, 1971) என்பவர் ஒரு தென்னிந்தியத் தமிழ்த் திரைப்பட நடிகர் ஆவார். இவர் காதல் கோட்டை, காதல் மன்னன், வாலி, அமர்க்களம், தீனா, பூவெல்லாம் உன் வாசம், வில்லன், அட்டகாசம், வரலாறு, கீரிடம், பில்லா, அசல், மங்காத்தா, பில்லா 2 போன்ற பல படங்களில் நடித்துள்ளார். இவரது இரசிகர்கள் இவரை அல்டிமேட் ஸ்டார் என்றும் ஏகே என்றும் அழைக்கிறார்கள். அஜித் குமார், கார் பந்தயங்களிலும் பங்கு பெற்றுள்ளார். ஃபோர்ப்ஸ் பத்திரிகை வெளியிடும் இந்தியாவின் புகழ்பெற்ற மனிதர்கள் 2012 ஆம் ஆண்டு பட்டியலில் அஜித் குமார் 61ஆவது இடத்தினைப் பெற்றார். 2014 ஆவது ஆண்டிற்கான இப்பட்டியலில் 10 இடங்கள் முன்னேறி 51 ஆவது இடத்தைப் பிடித்தார். மேலும் 2013-வது ஆண்டில் கூகுளில் அதிகம் தேடப்பட்ட தென்னிந்தியத் திரைப்பட நடிகரும் ஆவார்.கூகுளில் அதிகம் தேடப்பட்ட தென்னிந்திய நடிகர் 

அஜித் ஜெர்மனி, மலேசியா உள்ளிட்ட பல்வேறு வெளிநாடுகளில் நடைபெற்றுள்ள கார் பந்தயங்களில் கலந்துகொண்டுள்ளார். 2003 ஃபார்முலா ஆசியா BMW போட்டியில் கலந்துகொண்டார். 2010 ஃபார்முலா 2 போட்டியில் இரண்டு இந்தியர்களான அர்மான் இப்ராஹிம், பார்த்திவா சுரேஷ்வரன் ஆகியோருடன் பந்தயத்தில் பங்கேற்றார். 2025ஆம் ஆண்டில் பத்ம பூசண் விருது பெற்றார்.

 வாழ்க்கைச் சுருக்கம் 
அஜித் குமார், இந்தியாவின் செகந்திராபாத் நகரில் ஒரு தமிழ்த் தந்தைக்கும், ஒரு சிந்தி தாய்க்கும் இரண்டாவது மகனாகப் பிறந்தார்.அஜித் குமார் உடனான நேர்காணல் இவரது தாய் கராச்சியில் பிறந்தவர் இந்திய விடுதலையின் போது அகதியாக கொல்கத்தா வந்தார். இவர் தமிழ்த் திரைப்படங்களில் நடிப்பதன் மூலமே தமிழ் பேசக் கற்றுக்கொண்டார். 1986 இல் உயர்நிலைக் கல்வியை நிறைவு செய்யாமலேயே கல்வியை இடைநிறுத்தினார். அமர்க்களம் திரைப்படத்தில் நடிக்கும் போது நடிகை சாலினியைக் காதல் திருமணம் செய்து கொண்டார். இவர்களுக்கு அனோசுகா என்ற பெண் குழந்தையும், ஆத்விக் என்ற ஆண் குழந்தையும் உள்ளனர்.அஜித் குமாருக்கு ஆண் குழந்தை 

 திரை வாழ்க்கை 
தொடக்க காலங்களில் விளம்பரப் படங்களிலும் நடித்துள்ளார். தமிழ்த் திரையுலகில் அறிமுகமாகும் முன்னர், 1992 இல் பிரேம புத்தகம் என்ற தெலுங்குத் திரைப்படத்தில் அறிமுகமானார். இந்தப் படத்தில் இவருக்கு சிறந்த புதுமுகத்திற்கான விருது கிடைத்தது. இதன் பின்னரே அமராவதி என்ற தமிழ்த் திரைப்படத்தில் நடிக்க வாய்ப்பு கிடைத்தது. முதல் படம் வெற்றி இல்லை. அடுத்த ஆண்டில் பாசமலர்கள், பவித்ரா, ராஜாவின் பார்வையிலே ஆகிய திரைப்படங்களில் நடித்தார். இதில் பவித்ரா  திரைப்படம் இவருக்குக் குறிப்பிடத்தக்க திரைப்படமாக அமைந்தது. அஜித் குமாரின் முதல் வெற்றித் திரைப்படம் 1995 ஆவது ஆண்டில் வெளியான ஆசை திரைப்படமாகும். இடையில் மோட்டார் பந்தயம் ஒன்றில் போட்டியிட்டுப் படுகாயமடைந்தார். இதனால் நடிப்பில் தடை ஏற்பட்டது. அதன் பின்னர் சரண் இயக்கத்தில் 1998ஆம் ஆண்டில் வெளியான காதல் மன்னன் திரைப்படத்தின் மூலமாக மீண்டும் நடிக்கத் தொடங்கினார்.

 2003–05 

2003 முதல் 2005 வரை, அஜித் மோட்டார் பந்தயங்களில் அதிக முனைப்புடன் ஈடுபட்டது அதிக திரைப்படங்களில் நடிப்பதற்கு தடையாக அமைந்தது. இதனால் சில திரைப்படங்களில் மட்டுமே நடித்தார். 2003இல் நீண்ட தாமதற்குப் பின்னர் வெளியான என்னை தாலாட்ட வருவாளா திரைப்படமும், காவல்துறை அதிகாரியாக நடித்த ஆஞ்சநேயா திரைப்படமும் தோல்வியடைந்தது. மேலும், அந்த கால கட்டத்தில் சாமி, காக்க காக்க, கஜினி ஆகிய திரைப்படங்களில் நடிக்கக் கிடைத்த வாய்ப்பை பல்வேறு காரணங்களுக்காக தவிர்த்தார்.

நடிகை சினேகாவுடன் இணைந்து நடித்த ஜனா திரைப்படம் ஒரு மிகப்பெரிய தோல்விப் படமாக அமைந்தது. இக்காலகட்டத்தில் இவர் நடிப்பில் வெளியாகி வெற்றியடைந்த ஒரேயொரு திரைப்படம் சரண் இயக்கத்தில் வெளியான அட்டகாசம் திரைப்படம் மட்டுமே. இப்படத்தில் அஜித்தின் இரட்டை கதாப்பாத்திரங்களின் நடிப்பும், " தல தீபாவளி" பாடலும் அஜித்தின் அதிரடி நாயகன் எனும் தகுதியை உயர்த்தியது. தொடர்ந்து 2005 ஆம் ஆண்டில், லிங்குசாமி இயக்கத்தில் வெளியான ஜி திரைப்படம் வணிக ரீதியாகத் தோல்வியைப் பெற்றாலும், இப்படத்திற்குக் கிடைத்த நேர்மறையான விமர்சனங்களும், இப்படம் பெற்ற ஒரு வலுவான தொடக்கமும் அஜித் மீண்டும் தனது திரை வாழ்க்கையை உறுதியாகத் தொடங்க உதவியது. ஆக, 2003 முதல் 2005 வரையில் வெளியான ஐந்து படங்களில், அட்டகாசம் திரைப்படம் மட்டுமே வணிக ரீதியாக வெற்றியைப் பெற்றது.

 2010–தற்போது வரை 
2009 ஆவது ஆண்டில் படப்பிடிப்பு தொடங்கப்பட்ட அசல் திரைப்படம்  2010 பிப்ரவரியில் வெளியானது. அஜித் இரட்டை வேடங்களில் நடித்து மிகப்பெரிய எதிர்பார்ப்புடன் வெளியான இத்திரைப்படம் வணிக ரீதியாக வெற்றியைப் பெறாமல் போனது. இரண்டாவது முறையாக மோட்டார் பந்தயங்களில் கலந்து கொண்ட பின்னர் வெங்கட் பிரபுவின் மங்காத்தா திரைப்படத்தில் நடித்தார்.

2017 ஆவது ஆண்டில் சிவா இயக்கத்தில் வெளியான விவேகம் திரைப்படத்தில் நடித்திருந்தார். இத்திரைப்படம் கலவையான விமர்சனங்களைப் பெற்றதால் அடுத்ததாக சிவா இயக்கும் திரைப்படத்தில் நடிக்கமாட்டார் என எதிர்பார்க்கப்பட்டது. இருப்பினும், சிவா இயக்கத்தில் விசுவாசம் எனும் புதிய திரைப்படத்திற்கான அதிகாரப்பூர்வ அறிவிப்பு வெளியானது. இது அஜித் குமார், சிவா கூட்டணியின் நான்காவது திரைப்படமாகும்.

 சர்ச்சைகள் 
பிப்ரவரி 06, 2010 அன்று நிகழ்ந்த கருணாநிதி பாராட்டு விழாவில் நடிகர் அஜித்குமார் பேசும்போது திரையுலகினரை அரசியல் காரணங்களுக்காகத் திரைப்பட விழாக்களில் பங்கெடுக்குமாறு சிலர் மிரட்டுவதாகப் பகிரங்கமாகப் புகார் கூறினார். இதனால் அஜித்துக்கு ஆதரவும், எதிர்ப்பும் கிளம்பியது. இந்த நிகழ்ச்சிகளுக்குப் பின்னர் அஜித், தவிர்க்க முடியாத சில நிகழ்ச்சிகளைத் தவிர மற்ற எந்த பொது நிகழ்ச்சிகளிலும் பங்கேற்பதில்லை.

 உதவி 
பல நல்ல காரியங்களுக்கு உதவிகள் செய்துள்ள இவர் 2014ஆம் ஆண்டு தனது வீட்டில் வேலை செய்பவர்கள் 12 பேருக்கும் வீடுகள் கட்டிக்கொடுத்து உதவி செய்துள்ளார். வீட்டில் வேலை செய்யும் 12 பேருக்கு சொந்த வீடு- நடிகர் அஜீத் கட்டி கொடுத்தார்

 இருசக்கர வாகன விழிப்புணர்வு ஊர்வலம் 
பாதுகாப்பான பயணத்தை வலியுறுத்தி மக்களிடம் விழிப்புணர்வு ஏற்படுத்தும் வண்ணம் 2013 ஆகஸ்டு 18 அன்று சென்னை முதல் பெங்களூர் வரையிலான இருசக்கர வாகன விழிப்புணர்வுப் பேரணியில் பங்கேற்றார்.அஜித்தின் விழிப்புணர்வு பேரணி

 அறுவை சிகிச்சை 
ஆரம்பம் திரைப்படத்தில் நடித்தபோது ஏற்பட்ட விபத்தின் காரணமாக முழங்கால் மற்றும் தோள்பட்டையில் அடிபட்டது. இதனால், 2015 நவம்பர் மாதத்தில் முழங்கால், மற்றும் தோள்பட்டையில் அறுவை சிகிச்சை செய்து கொண்டார்.

 தானுந்துப் பந்தயம் 
நடிப்பு வாழ்க்கையைத் தவிர, அஜித் அவ்வப்போது தானுந்துப் பந்தய ஓட்டுநராகவும் இருக்கிறார், மும்பை, சென்னை, டெல்லி உள்ளிட்ட இந்தியா முழுவதும் நடைபெறும் போட்டிகளில் போட்டியிடுகிறார். சர்வதேச அரங்கிலும், எஃப்ஐஏ போட்டிகளிலும் பங்கேற்ற மிகச் சில இந்தியர்களில் இவரும் ஒருவராவார். ஜெர்மனி, மலேசியா உள்ளிட்ட பல்வேறு பந்தயங்களுக்காக வெளிநாட்டிலும் இருந்துள்ளார். 2003 ஆசியா ஃபார்முலா BMW போட்டியில் கலந்துகொண்டார்.  2010 ஃபார்முலா 2 சாம்பியன்ஷிப்பில் மற்ற இரண்டு இந்தியர்களான அர்மான் இப்ராஹிம், பார்த்திவா சுரேஷ்வரன் ஆகியோருடன் பந்தயத்தில் பங்கேற்றார்.

 24H தொடர் (2025) 
2025 ஆம் ஆண்டில் நடைபெற்ற 24H தொடரில் ஃபேபியன் துபியக்சு, மத்தேயு டெட்ரி, கேமரான் மெக்லாய்டு ஆகியோருடன் கலந்து கொண்டார். இந்த அணி 991 பிரிவில் மூன்றாவது இடத்தைப் பெற்றது, GT4 பிரிவில் ஸ்பிரிட் ஆஃப் தி ரேஸ் அங்கீகாரத்தைப் பெற்றார்.

 அரசியல் 
பல்வேறு அரசியல் நிகழ்வுகளுடன் தொடர்பு படுத்தப்பட்டாலும் தொடர்ந்து அரசியலில் இருந்து விலகியே இருந்து வருகிறார்.

 விருதுகள் 
 அஜித் குமார் தாம் நடித்த முதல் தெலுங்கு படத்திற்காக (பிரேம புத்தகம்) பரத்முனி ஆர்ட் அகாதமியின் சிறந்த புதுமுக நடிகருக்கான விருதைப் பெற்றுள்ளார்.
 1999 ஆம் ஆண்டு அஜித் குமார் வாலி படத்தில் சிறப்பாக நடித்ததற்காக சிறந்த தமிழ் நடிகருக்கான பிலிம்பேர் விருதையும், சினிமா எக்ஸ்பிரஸ் விருது மற்றும் தினகரன் திரைப்பட விருதையும் பெற்றுள்ளார்.
 2000ஆம் ஆண்டு முகவரி படத்தில் நடித்ததற்காக சிறந்த நடிகருக்கான சினிமா எக்ஸ்பிரஸ் விருதைப் பெற்றுள்ளார்.
 2001 ஆம் ஆண்டு சிறந்த நடிகருக்கான மாநில அரசின் விருதை பூவெல்லாம் உன் வாசம் படத்திற்காக வென்றுள்ளார்.
 2002ஆம் ஆண்டு வில்லன் படத்திற்காக சிறந்த தமிழ் நடிகருக்கான பிலிம்பேர் விருது மற்றும் தினகரன் திரைப்பட விருதைப் பெற்றுள்ளார்.
 சிறந்த தென்னிந்திய நடிகருக்கான பிலிம்பேர் விருதை இருமுறைப் பெற்றுள்ளார். கண்டுகொண்டேன் கண்டுகொண்டேன் படத்திற்காக சிறந்த துணை நடிகருக்கான பிலிம்பேர் விருதைப் பெற்றுள்ளார்.
 2011 ஆம் ஆண்டு மங்காத்தா திரைப்படத்தில் நடித்ததற்காக விஜய் விருதுகளின் சிறந்த எதிர்நாயகன் மற்றும் விருப்பமான நாயகன் என இரண்டு விருதுகளை பெற்றுள்ளார்.
 ஏப்ரல் 28, 2025இல், இந்தியக் குடியரசுத் தலைவர் திரௌபதி முர்மு, பத்ம பூஷண் விருதை அஜித் குமாருக்கு வழங்கினார்.

 பத்ம பூஷண் விருது 

இந்திய திரைப்படத் துறைக்கு அவர் ஆற்றிய அற்புதமான பங்களிப்பிற்காகவும், சர்வதேச கார் பந்தயத்தில், இந்தியாவைப் பிரதிநிதித்துவப்படுத்தியதற்காகவும், அஜித் குமாருக்கு ஏப்ரல் 28, 2025இல், இந்திய அரசு சார்பில், இந்தியாவின் மூன்றாவது மிக உயர்ந்த விருதான பத்ம பூஷண் விருதை வழங்கி கௌரவித்தது. பத்ம பூஷண் விருதை, இந்தியக் குடியரசுத் தலைவர், திரௌபதி முர்மு, அஜித் குமாருக்கு வழங்கினார். தினமலர் (ஏப்ரல் 29, 2025)

 தமிழக அரசு திரைப்பட விருதுகள் 
வென்றவை
 தமிழக அரசு சிறந்த நடிகருக்கான சிறப்பு திரைப்பட விருது - பூவெல்லாம் உன் வாசம் (2001)
 தமிழக அரசு எம்.ஜி.ஆர் திரைப்பட விருது  - வரலாறு (2006)

 பிலிம்பேர் விருதுகள் 
வென்றவை
 சிறந்த தமிழ் நடிகருக்கான பிலிம்பேர் விருது - வாலி (1999)
 சிறந்த தமிழ் நடிகருக்கான பிலிம்பேர் விருது - வில்லன் (2002)
 சிறந்த தமிழ் நடிகருக்கான பிலிம்பேர் விருது - வரலாறு (2006)

பரிந்துரைக்கப்பட்டது
 சிறந்த தமிழ் நடிகருக்கான பிலிம்பேர் விருது - பில்லா (2007)
 சிறந்த தமிழ் நடிகருக்கான பிலிம்பேர் விருது - மங்காத்தா (2011)

 விஜய் விருதுகள் 
வென்றவை
 விஜய் விருதுகள் (விருப்பமான நாயகன்) - வரலாறு (2006)
 விஜய் விருதுகள் (சிறந்த எதிர்நாயகன்) - மங்காத்தா (2011)
 விஜய் விருதுகள் (விருப்பமான நாயகன்) - மங்காத்தா (2011)

பரிந்துரைக்கப்பட்டது
 விஜய் விருதுகள் (விருப்பமான நாயகன்) - பில்லா (2007)
 விஜய் விருதுகள் (விருப்பமான நாயகன்) - ஏகன் (2008)
 விஜய் விருதுகள் (விருப்பமான நாயகன்) - அசல் (2010)
 விஜய் விருதுகள் (விருப்பமான நாயகன்) - ஆரம்பம் (2013)

 பிற விருதுகள் 
வென்றவை
 சிறந்த தமிழ் நடிகருக்கான சினிமா எக்ஸ்பிரஸ் விருது - வாலி (1999)
 சிறந்த தமிழ் நடிகருக்கான சினிமா எக்ஸ்பிரஸ் விருது - சிட்டிசன் (2001)
 சிறந்த தமிழ் நடிகருக்கான சென்னை டைம்ஸ் விருது - மங்காத்தா (2011)

 திரைப்படங்கள் 
 நடித்துள்ள திரைப்படங்கள் 

+சுட்டி  இன்னும் வெளியாகாத திரைப்படங்கள்

குறிக்கப்பட்ட இரண்டு திரைப்படங்களைத் தவிர அனைத்தும் தமிழ்த் திரைப்படங்கள்.

எண்ஆண்டு திரைப்படம் கதாபாத்திரம் இயக்குநர் குறிப்புகள்  1 1990 என் வீடு என் கணவர் செண்பகராமன் பள்ளி மாணவராக சிறு வேடம் 2 1993 பிரேம புத்தகம் சித்தார்த்  கோலபுடி மாருதி ராவ்தெலுங்குத் திரைப்படம்  3 1993 அமராவதி அர்ஜுன்  செல்வா 4 1994 பாசமலர்கள் குமார்  சுரேஷ் சந்திர மேனன்  5 1994 பவித்ரா அசோக்  கே. சுபாஷ் 6 1995 ராஜாவின் பார்வையிலே சந்துரு ஜானகி சௌந்தர்  விஜயுடன் நடித்த ஒரே படம் 7 1995 ஆசை ஜீவானந்தம்  வசந்த் 8 1996 வான்மதி கிருஷ்ணா  அகத்தியன் 9 1996 கல்லூரி வாசல் வசந்த் பவித்ரன்  10 1996 மைனர் மாப்பிள்ளை இராமு வி. சி. குகநாதன் 11 1996 காதல் கோட்டை சூர்யா  அகத்தியன் 12 1997 நேசம் இரங்கநாதன் கே. சுபாஷ் 13 1997 ராசி குமார்  முரளி அப்பாஸ் 14 1997 உல்லாசம் குரு ஜே. டி. ஜெரி  15 1997 பகைவன் பிரபு  ரமேஷ் பாலகிருஷ்ணன்   16 1997 ரெட்டை ஜடை வயசு விசய்  சி. சிவகுமார்  17 1998  காதல் மன்னன் சிவா சரண் 18 1998 அவள் வருவாளா ஜீவா  ராஜ் கபூர் 19 1998 உன்னிடத்தில் என்னை கொடுத்தேன் சஞ்சய்  விக்ரமன் நட்புக்காக  20 1998 உயிரோடு உயிராக அசய் சுஷ்மா அகுசா  21 1999 தொடரும் ஜெயராம் ரமேஷ் கண்ணா 22 1999 உன்னை தேடி ரகு சுந்தர் சி. 23 1999 வாலி தேவா, சிவா  எஸ். ஜே. சூர்யா வெற்றி – சிறந்த தமிழ் நடிகருக்கான பிலிம்பேர் விருது  24 1999 ஆனந்த பூங்காற்றே ஜீவா  ராஜ் கபூர்  25 1999 அமர்க்களம் வாசு சரண்  26 1999 நீ வருவாய் என சுப்பிரமணி இராசகுமாரன் சிறப்புத் தோற்றம்27 2000 முகவரி சிறீதர் வி. இசட். துரை 28 2000 கண்டுகொண்டேன் கண்டுகொண்டேன் மனோகர் ராஜீவ் மேனன்  29 2000 உன்னை கொடு என்னை தருவேன் சூர்யா கவி காளிதாஸ் 30 2001 தீனா தீனதயாளன் ஏ. ஆர். முருகதாஸ்  31 2001 சிட்டிசன்
| சிட்டிசன், சுப்பிரமணி
| சரவண சுப்பையா
| 
| style="text-align: center;" |
|-
| 32
| 2001
! scope="row" | பூவெல்லாம் உன் வாசம்| சின்னா
| எழில்
| பரிந்துரை— சிறந்த தமிழ் நடிகருக்கான பிலிம்பேர் விருது
| style="text-align: center;" |
|-
| 33
| 2001
! scope="row" | அசோகா| சுசிமா
| சந்தோஷ் சிவன்
| இந்தித் திரைப்படம்
| style="text-align: center;" |
|-
| 34
| 2002
! scope="row" | ரெட்| ரெட்
| ராம் சத்யா என்ற பெயரில் சிங்கம்புலி இயக்கியது
| 
| style="text-align: center;" |
|-
| 35
| 2002
! scope="row" | ராஜா| இராசா
| எழில்
|
| style="text-align: center;" |
|-
| 36
| 2002
! scope="row" | வில்லன்| சிவா, விசுணு
| கே. எஸ். ரவிக்குமார்
| வெற்றி- சிறந்த தமிழ் நடிகருக்கான பிலிம்பேர் விருது
| style="text-align: center;" |
|-
| 37
| 2003
! scope="row" | என்னை தாலாட்ட வருவாளா| சதிஷ்
| கே. எஸ். ரவீந்திரன்
|
| style="text-align: center;" |
|-
| 38
| 2003
! scope="row" | ஆஞ்சநேயா| பரமகுரு
| 
|
| style="text-align: center;" |
|-
| 39
| 2004
! scope="row" | ஜனா| ஜனார்த்தனன்
| சாஜி கைலாஷ்
|
| style="text-align: center;" | 
|-
| 40
| 2004
! scope="row" | அட்டகாசம்| குரு, ஜீவா
| சரண்
| 
| style="text-align: center;" |
|-
|41
| 2005
! scope="row" | ஜி| வாசு
| என். லிங்குசாமி
|
| style="text-align: center;" |
|-
| 42
| 2006
! scope="row" | பரமசிவன்| சுப்பிரமணிய சிவா (பரமசிவன்)
| பி. வாசு
|
| style="text-align: center;" |
|-
| 43
| 2006
! scope="row" | திருப்பதி| திருப்பதி
| பேரரசு
|
| style="text-align: center;" |
|-
| 44
| 2006
! scope="row" | வரலாறு| சிவசங்கர், ஜீவா, விஷ்ணு
| கே. எஸ். ரவிக்குமார்
| வெற்றி- சிறந்த தமிழ் நடிகருக்கான பிலிம்பேர் விருது
| style="text-align: center;" |
|-
| 45
| 2007
! scope="row" | ஆழ்வார்| சிவா
| செல்லா
|
| style="text-align: center;" |
|-
| 46
| 2007
! scope="row" | கிரீடம்| சக்திவேல் இராசராசன்
| ஏ. எல். விஜய்
| 
| style="text-align: center;" |
|-
| 47
| 2007
! scope="row" | பில்லா| டேவிட் பில்லா, சரவணவேலு
| விஷ்ணுவர்த்தன்
| பரிந்துரை— சிறந்த தமிழ் நடிகருக்கான பிலிம்பேர் விருது
| style="text-align: center;" |
|-
| 48
| 2008
! scope="row" | ஏகன்| சிவா
| ராஜூ சுந்தரம்
|
| style="text-align: center;" |
|-
| 49
| 2010
! scope="row" | அசல்| ஜீவானந்தம், சிவா
| சரண்
| திரைக்கதை ஆசிரியராகவும்
| style="text-align: center;" |
|-
| 50
| 2011
! scope="row" | மங்காத்தா| விநாயக் மகாதேவன் 
| வெங்கட் பிரபு
| பரிந்துரை— சிறந்த தமிழ் நடிகருக்கான பிலிம்பேர் விருது
| style="text-align: center;" |
|-
| 51
| 2012
! scope="row" | பில்லா 2| டேவிட் பில்லா 
| சக்ரி டோலட்டி
| 
| style="text-align: center;" |
|-
| 52
| 2012
! scope="row" | இங்கிலீஷ் விங்கிலிஷ்| சாசி, சக பயணி
| கௌரி சின்டே 
| இந்திப் பதிப்பில் அமிதாப் பச்சன் நடித்த வேடத்தில் தமிழ்ப் பதிப்பில் அஜித். சிறப்புத் தோற்றம்.
| style="text-align: center;" |
|-
| 53
| 2013
! scope="row" | ஆரம்பம்| அசோக் குமார் 
| விஷ்ணுவர்த்தன்
| பரிந்துரை— சிறந்த தமிழ் நடிகருக்கான பிலிம்பேர் விருது
| style="text-align: center;" |
|-
| 54
| 2014
! scope="row" | வீரம்| விநாயகம் 
| சிவா
| பரிந்துரை— சிறந்த தமிழ் நடிகருக்கான பிலிம்பேர் விருது
| style="text-align: center;" |
|-
| 55
| 2015
! scope="row" | என்னை அறிந்தால்| சத்யதேவ் 
| கௌதம் மேனன்
| பரிந்துரை - சிறந்த தமிழ் நடிகருக்கான பிலிம்பேர் விருது
| style="text-align: center;" |
|-
| 56
| 2015
! scope="row" | வேதாளம்| கணேஷ் (வேதாளம்)
| சிவா
| 
| style="text-align: center;" |
|-
| 57
| 2017
! scope="row" | விவேகம்| அஜய் குமார் (ஏகே)
| சிவா
| 
|style="text-align: center;" |
|-
| 58
| 2018
| scope="row" | விசுவாசம்| தூக்குதுரை
| சிவா
|
|
|-
| 59
| 2019
| scope="row" | நேர்கொண்ட பார்வை| பரத் சுப்ரமணியம்
| வினோத்
|
|
|-
| 60
| 2022
| scope="row" | வலிமை| அர்ஜுன் குமார்
| வினோத்
|
|
|-
| 61
| 2023
| scope="row" | துணிவு| டார்க் டெவில்
| வினோத்
|
|
|-
| 62
| 2025
| scope="row" | விடாமுயற்சி| அர்ஜுன்
| மகிழ் திருமேனி
|
|
|-
| 63
| 2025
| scope="row" | குட் பேட் அக்லி'' ஏ/கே, ரெட் டிராகன் ஆதிக் ரவிச்சந்திரன்

 வர்த்தக விளம்பரங்கள் 
அஜித் குமார் திரைப்படங்கள் மட்டுமின்றி சில வர்த்தக விளம்பரங்களிலும் நடித்துள்ளார். தற்போது விளம்பரங்களில் நடிப்பதை முற்றிலும் தவிர்த்து விட்டார். இது இவர் நடித்துள்ள வர்த்தக விளம்பரங்களின் பட்டியலாகும்.

 எண்  ஆண்டு  விளம்பரம்  பாத்திரம்தயாரிப்பு  குறிப்புகள் 1    மியாமி குசன்  -   2  2005  நெஸ்லே சன்ரைஸ்  -  ராஜீவ் மேனன்  நடிகை சிம்ரனுடன் இணைந்து நடித்தது.

 மேற்கோள்கள் 

 வெளி இணைப்புகள் 


 அதிகாரப்பூர்வ ரசிகர் மன்ற இணையத்தளம்  
 அஜித் ரசிகர்கள் இயக்கம்
 தலநகரம் ரசிகர்கள் இணையத்தளம் 
 திரை நிலா அஜித் - அஜித் ரசிகன் மாத இதழ் 
 எம்ஜிஆரும் அஜீத்தும் - சிறப்புக்கட்டுரை 

பகுப்பு:தமிழ்த் திரைப்பட நடிகர்கள்
பகுப்பு:1971 பிறப்புகள்
பகுப்பு:வாழும் மக்கள்
பகுப்பு:பிலிம்பேர் விருதுகள் வென்றவர்கள்
பகுப்பு:தமிழக அரசு திரைப்பட விருது வெற்றியாளர்கள்
பகுப்பு:இந்தியத் திரைப்பட நடிகர்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:தமிழக விளையாட்டு வீரர்கள்
பகுப்பு:பத்ம பூசண் விருது பெற்றவர்கள்